16-jarige tweeling sterf in halssnoermoordeArgieffoto Drie jong mans is vandeesweek in Etwatwa, naby Benoni in Gauteng, vermoor. Die 16-jarige tweeling, Sabelo en Samkelo Maisela, is deur ŉ groot groep mense aangeval, ontvoer en na ŉ oop stuk veld geneem waar hulle vermoor is. Die broers is baie erg aangerand en later aan die brand gesteek. Die naam van die derde jong man nog nie bekend gemaak nie. Lt.kol. Lungelo Dlamini, woordvoerder van die polisie, het gesê die drie is tussen Sondag en Maandag dood. Volgens hom is dit nog nie duidelik of hulle bendelede was nie. “Die polisie in die gebied is in gesprek met lede van die gemeenskap wat bendelede daarvan beskuldig dat hulle verantwoordelik is vir misdaad in die gebied,” het Dlamini verduidelik. “Lede van die gemeenskap het Saterdag die polisie vertel van ŉ groep mans wat onder ŉ brug skuil. Die polisie het reageer en gevaarlike wapens gekonfiskeer.” – Sowetan